อยากสอบถามหน่อยค่ะ ลูก8จะ9เดือนแล้วค่ะ น้องมีอาการท้องเสีย (แต่ถ่ายเป็นเนื้อทุกรอบนะคะ) น้องถ่ายประมาณ7รอบค่ะ ตั้งแต่อังคาร น้องไม่ซึม ไม่งอแง กิน เล่นปกติค่ะ (ได้ชงเกลือแร่ให้น้องทานด้วย) น้องอึออกมามีมูกปนค่ะ และก็มีกลิ่นเหม็นมากเหมือนไข่เน่า แต่บางครั้งก็ไม่เหม็นค่ะ วันพุธได้พาไปหามาแล้วให้แค่ยาฆ่าเชื้อมาค่ะ วันนี้ก็ถ่ายเหลือ5รอบค่ะ
สวัสดีค่ะ อาการถ่ายเหลวในเด็กอาจเกิดจาก ลำไส้อักเสบและติดเชื้อถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย สาเหตุส่วนใหญ่เกิดจากการติดเชื้อ ที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด ซึ่งเชื้อโรคมีได้ทั้งเชื้อไวรัส แบคทีเรีย รวมถึงเชื้อปรสิตและพยาธิ เชื้อรา หรือเกิดจาก แพ้อาหารหรือไม่มีน้ำย่อยในการย่อยอาหารบางชนิดเช่นนมหากอุจจาระมีกลิ่นเหม็นมาก มีมูก หรือเลือดปน อาจแสดงถึงการติดเชื้อที่ค่อนข้างรุนแรง อาจกลับไปพบแพทย์เพื่อตรวจเลือดและอุจจาระเพิ่มเติมอีกครั้งเบื้องต้นดูแลด้วย จิบน้ำผสมเกลือแร่หากถ่ายมาก ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ ให้รับประทานอาหารอ่อนและสุกสะอาด และรับประทานยาฆ่าเชื้อตามที่แพทย์สั่ง